ब्राइडल लुक में दिखीं खूबसूरत, पति वैभव के लिए लिखा प्यार भरा नोट
दिया मिर्जा ने वेडिंग एनिवर्सरी पर शेयर किया स्पेशल वीडियो, Beautiful seen in bridal look, wrote love note for husband Vaibhav
15 फरवरी को एक्ट्रेस दीया मिर्जा और बिजनेसमैन वैभव रेखी ने अपनी दूसरी वेडिंग एनिवर्सरी मनाई। इस मौके पर दीया ने अपनी शादी का एक अनसीन वीडियो सोशल मीडिया पर शेयर किया है। इस वीडियो में दोनों शादी की रस्में निभाते नजर आ रहे हैं। वीडियो में वैभव दीया के लिए एक प्यार भरा स्पीच भी दे रहे हैं।
ब्राइडल लुक में खूबसूरत दिखीं दीया
शेयर किए गए वीडियो में दीया रेड साड़ी और ब्राइडल लुक में काफी खूबसूरत नजर आ रही थी। वहीं वैभव ने व्हाइट कुर्ता पजामा पहना हुआ हैं। कपल के साथ उनके परिवार वाले भी काफी खुश नजर आ रहे थे।
दीया ने लिखा प्यार भरा नोट
सोशल मीडिया पर वीडियो शेयर करते हुए दीया ने एक कैप्शन भी लिखा है। उन्होंने लिखा- ‘हैप्पी एनिवर्सरी मेरे पति। मुझे मेरी जिंदगी का सबसे बड़ा तोहफा, सच्चा प्यार और हमारे बच्चों के लिए थैंक यू।’ कैप्शन में उन्होंने अपने पति के लिए एक शायरी भी लिखी है।
सेलेब्स दे रहे बधाइयां
वीडियो पर लोग जमकर रिएक्ट कर रहे हैं और उन्हें वेडिंग एनिवर्सरी की बधाइयां भी दे रहे हैं। कमेंट्स में कई सेलेब्स ने भी कपल को विश किया हैं।बता दें कि दीया मिर्जा और वैभव रेखी ने 15 फरवरी 2021 को हिंदू रीति रिवाज से शादी की थी। शादी में फैमिली मेंबर्स और कुछ खास दोस्त ही शामिल हुए थे।
